hotchpotch/miracl-hf-unified huggingface dataset:
ศูนย์ ศูนย์ หนึ่ง (วงดนตรี)
ศูนย์ ศูนย์ หนึ่ง (001) เป็นวงดนตรี 3 พี่น้องในสังกัดอาร์เอส ประกอบสมาชิกทั้งหมดสามคน ที่มีบุคลิกเป็นเอกลักษณ์โดดเด่น ได้แก่ กุ๊กกิ๊ก วิจิตรา อัศนีวุฒิกร , แซนดี้ สิริฌาพัชร์ อัศนีวุฒิกร (แสงเดือน อัศนีวุฒิกร) , อินดี้ ณิชพัชร์ อัศนีวุฒิกร (ละเอียด อัศนีวุฒิกร)
001 ออกอัลบั้มเพียงชุดเดียวกับทางสังกัดอาร์เอส โดยมีแนวเพลงเป็นแบบ แฟต บีต ซึ่งหมายถึงเพลงที่มีจังหวะสนุกสนานชวนให้เต้นตาม โดยมีการผสมผสานของกลิ่นอายการร้องและดนตรีแบบคนดำ ซึ่งเปิดตัวด้วยเพลงเร็วจังหวะสนุกสนานคิอเพลง "ฉันสวย" ก่อนจะมาโด่งดังจนมีเพลงฮิตติดชาร์ตคือเพลง "ยอมตั้งแต่หน้าประตู"
เยือร์เกิน คล็อพ
เยือร์เกิน นอร์แบร์ท คล็อพ () เกิดเมื่อ 16 มิถุนายน ค.ศ. 1967 เป็นผู้จัดการทีมชาวเยอรมัน และเคยเป็นผู้เล่น ปัจจุบันเป็นผู้จัดการลิเวอร์พูล ในพรีเมียร์ลีก
คล็อพเคยเล่นให้กับไมนซ์ 05 เป็นระยะเวลายาวนานถึง 12 ปี ก่อนที่จะมารับหน้าที่เป็นผู้จัดการทีมตั้งแต่ปี ค.ศ. 2001 จนถึง ค.ศ. 2008 ต่อด้วยโบรุสเซียดอร์ทมุนด์ ตั้งแต่ปี ค.ศ. 2008 จนถึง ค.ศ. 2015 จึงได้ชื่อว่าเป็นผู้ที่ประสบความสำเร็จกับโบรุสเซียดอร์ทมุนด์เป็นอย่างมาก
เยือร์เกิน คล็อพ เป็นศูนย์หน้าที่มีความเร็วและความแม่นยำในการยิงมาก ในอดีตเป็นศูนยืหน้าของทีมไมนซ์ 05 โดยทำประตูไปกว่า 52 ประตู ในการเล่นให้กับไมนซ์ 05 ถึง 12 ปี ถือว่าเป็นตำนานของทีมไมนซ์ 05 และปัจจุบันได้ผันตัวมาเป็นโค้ชให้ไมนซ์ 05 กับดรอร์ทมุนและมีชื่อเสียงอย่างมาก จนลิเวอร์พูลสนใจและเซ็นสัญญาณเป็นโค้ชให้กับลิเวอร์พูลจนจวบปัจจุบัน
จากความสามารถในการวางแผน และชั้นเชิงในการจัดตัวผู้เล่นได้อย่างยอดเยี่ยม ทำให้คล็อพนำทีมดอร์ทมุนคว้าชัยเป็นแชมป์ในรายการบุสเดสลีกาได้สำเร็จ ทำใหคล็อพเป็นที่สนใจของสโมสรต่างๆมากมาย สุดท้ายลิเวอร์พูลได้ทำการสนใจให้คล็อพไปคุมทีม ณ ปัจจุบัน คล็อพได้เข้าคุมทีมลิเวอร์พูลอย่างเป็นทางการ
ในวันที่ 8 ตุลาคม ค.ศ. 2015 คล็อพได้เซ็นสัญญาเข้ารับหน้าที่เป็นผู้จัดการทีมลิเวอร์พูล ระยะเวลา 3 ปี โดยเข้ารับหน้าที่แทน เบรนดัน ร็อดเจอส์
คล็อพรับหน้าที่คุมทีมอย่างเป็นทางการครั้งแรกในนัดที่ 9 ของฤดูกาล ที่ลิเวอร์พูล เป็นฝ่ายบุกไปเยือน ทอตนัมฮอตสเปอร์ ที่สนามไวท์ฮาร์ตเลน โดยผลการแข่งขันทั้งคู่เสมอกันไป 0-0
คล็อพนำพาลิเวอร์พูลชนะครั้งแรก ในรายการลีกคัพ เมื่อเป็นฝ่ายเอาชนะ บอร์นมัท ไปได้ 1-0 ที่สนามแอนฟีลด์ และได้รับชัยชนะอีกครั้งในครั้งต่อมา ในพรีเมียร์ลีกนัดที่ 11 เมื่อลิเวอร์พูลเป็นฝ่ายบุกไปเยือน เชลซี ที่สนามสแตมฟอร์ดบริดจ์ 1-3 โดยเป็นฝ่ายถูกยิงนำไปก่อน 1-0 ทำให้ลิเวอร์พูลเอาชนะเชลซีได้ที่สนามแห่งนี้เป็นครั้งแรกในรอบ 9 นัด อีกทั้งทำให้ตำแหน่งผู้จัดการทีมเชลซีของ โชเซ มูรีนโย อยู่ในภาวะวิกฤตอีกด้วย เนื่องจากคุมทีมแพ้เป็นนัดที่ 6 ของฤดูกาลแล้ว
และแพ้ครั้งแรกในฤดูกาลนัดที่ 12 เมื่อลิเวอร์พูลเป็นฝ่ายแพ้ต่อ คริสตัลพาเลซ ที่สนามแอนฟีลด์ 1-2 นับเป็นการคุมทีมนัดที่ 7
พิราวรรณ ประสพศาสตร์
พิราวรรณ ประสพศาสตร์ (ชื่อเล่น: ต้อย) เกิดเมื่อปี พ.ศ. 2495 เป็นบุตรของดาราอาวุโส เฉลา ประสพศาสตร์ และ เดิมรับราชการเป็นพยาบาลกองทัพบก และเข้าทำงานเป็นพยาบาลของโรงพยาบาลเปาโล ก่อนที่จะเข้าสู่วงการบันเทิงด้วยภาพยนตร์เรื่อง "อยู่กับก๋ง" ในบทนางเอก 1 ใน 2 คนเมื่อปี พ.ศ. 2522 จากนั้นจึงรับงานแสดงภาพยนตร์บางเรื่อง แต่เน้นด้านละครโทรทัศน์เต็มตัว ในบทนางเอกของละครเรื่อง "เชลยศักดิ์" คู่กับ และ "นางครวญ" จากนั้นจึงมีผลงานเป็นตัวเอกและตัวประกอบ เช่น "วิมานไฟ", "ไฟในทรวง", "สาวใช้คนใหม่" ฯลฯ ก่อนที่จะห่างหายไปจากวงการบันเทิงพักใหญ่ เพื่อรับงานให้กับลูกชาย ก่อนที่จะกลับมารับงานแสดงอีกครั้งโดยรับบทเด่นเป็นแม่เลี้ยงของ หมิว ลลิตา ปัญโญภาส ในละครเรื่อง ตุ๊กตาเริงระบำ ในปี พ.ศ. 2537
พิราวรรณเคยมีรายชื่อเข้าชิง รางวัลเมขลา ในฐานะผู้แสดงสนับสนุนหญิง จากเรื่อง "ไฟในทรวง" ในบทพี่สาวที่ถูกน้องสาวแย่งสามี แสดงออกทางสายตาได้ดี เก็บกดดี แต่พลาดรางวัลไป หลังจากนั้นจึงไม่มีชื่อเข้าชิงรางวัลอีก
ชีวิตส่วนตัวเป็นมารดาของอดีตนักแสดงเด็ก วศิน มีปรีชา หรือ ตูมตาม ที่เกิดจาก พล.ต.ท.เอกรัตน์ มีปรีชา และในช่วงที่บุตรชาย ตูมตาม กำลังโด่งดัง จึงผันตัวเองมาเป็นผู้จัดการเพื่อดูแลเรื่องคิวต่างๆ ให้กับบุตรชาย จนกระทั่งลูกชายเริ่มโต จึงได้กลับมาแสดงละครอีก จนถึงปัจจุบัน
ชุดาภา จันทเขตต์
ชุดาภา จันทเขตต์ เป็นนักแสดงละครโทรทัศน์ ภาพยนตร์ และละครเวทีหญิงชาวไทย
ชุดาภา จันทเขตต์ หรือ ชุติมา จันทเขตต์ ชื่อเล่น "ชุ" เกิดเมื่อวันที่ 25 สิงหาคม พ.ศ. 2511 เป็นนักแสดงละครโทรทัศน์ ภาพยนตร์ และ ละครเวที เป็นชาวสุพรรณบุรี เป็นบุตรสาวของ วิจิตร จันทเขตต์และสุรางค์ จันทเขตต์ มีพี่น้องทั้งหมด 5 คน เป็นชาย 1 คน หญิง 4 คน โดยเธอเป็นบุตรคนที่ 4
ชุดาภา จันทเขตต์ สำเร็จการศึกษาในระดับ ปวช. จากพณิชยการธนบุรี โดยเธอผ่านการทดสอบจากผู้สมัครกว่า 5,000 คนเข้าเป็นนักเรียนการแสดงของสถานีโทรทัศน์ไทยทีวีสีช่อง 3 รุ่นที่ 8 ในปี พ.ศ. 2530 ทำให้ได้เรียนรู้วิชาการแสดงและทักษะในด้านต่างๆของวงการบันเทิงจากคณาจารย์ชั้นนำในประเทศไทย เช่น สดใส พันธุมโกมล หรือ ฮันส์ เฮอดินัลด์ ฯลฯ
ชุดาภา จันทเขตต์ เริ่มงานแสดงครั้งแรกในละครโทรทัศน์เรื่อง ทายาท ทางช่อง 3 และจากละครโทรทัศน์เรื่องนี้ทำให้เธอได้รับการติดต่อจาก ชนะ คราประยูร ที่กำลังหานางเอกใหม่มาแสดงในภาพยนตร์เรื่อง ทองประกายแสด ที่สร้างจากนิยายของสุวรรณี สุคนธา ของทางบริษัทไฟว์สตาร์ ในปี พ.ศ. 2531 ทำให้เธอเป็นที่รู้จักและได้รับความนิยมจากผู้ชมทั่วประเทศ
ชุดาภา จันทเขตต์ มีผลงานการแสดงละครโทรทัศน์อย่างต่อเนื่อง เช่น ทายาท, ช่างร้ายเหลือ, สุดแต่ใจจะไขว่คว้า, กฤตยา, เปลือก, วิมานไฟ, สมเด็จพระสุริโยทัย, พริกหวานน้ำตาลเผ็ด, หมาดำ, บังเกิดเกล้า, จำเลยกามเทพ ฯลฯ โดยมีผลงานละครโทรทัศน์ที่มีความโดดเด่นในช่วงยุคหลังอย่าง สี่แผ่นดิน, ทาสรัก และ รอยไหม ในบทบาท "อีเม้ย" ซึ่งบทบาทนี้ได้รับรางวัล MThai Top Talk-About 2012 สาขา Top Talk About Best Scene ,รางวัล คมชัดลึก อวอร์ด ครั้งที่ 9 สาขานักแสดงสมทบหญิงยอดเยี่ยม และ รางวัลนาฏราช สาขานักแสดงสมทบหญิงยอดเยี่ยม
นอกจากการเป็นนักแสดงแล้ว ยังเป็นครูผู้ฝึกสอนการแสดงของบริษัทชลลัมพีและสถาบันฝึกสอนการแสดง Suwanan Akademy ได้รับการยอมรับและได้รับความนับถือ
ตราแผ่นดินของเกาหลีใต้
ตราแผ่นดินของสาธารณรัฐเกาหลี (ฮันกึล: 대한민국의 국장; ฮันจา: 의 ) ประกอบไปด้วยสัญลักษณ์ แทกึก ซึ่งปรากฏอยู่บนธงชาติเกาหลีใต้ ล้อมรอบไปด้วยกลีบดอกไม้ห้ากลีบและริบบิ้นที่มีถ้อยคำว่า "สาธารณรัฐเกาหลี" ("แทฮัน มินกุก") ซึ่งเป็นชื่อประเทศอย่างเป็นทางการ ในอักษรฮันกึล แทกึกนั้นเป็นสัญลักษณ์ของความสงบสุขและความสามัคคี กลีบดอกไม้ทั้งห้ากลีบก็มีความหมายในแต่ละกลีบและยังมีความเกี่ยวกับกับดอกไม้ประจำชาติ (ชบา ไซริอาคัส หรือ ดอกมูกุงฮวา) ซึ่งตราแผ่นดินนี้ได้เริ่มใช้เมื่อปี พ.ศ. 2506
สมาชิกสภาผู้แทนราษฎรจังหวัดนครสวรรค์
จังหวัดนครสวรรค์ มีเขตเลือกตั้งสมาชิกสภาผู้แทนราษฎร 6 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 6 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดนครสวรรค์มีสมาชิกสภาผู้แทนราษฎรคนแรก คือ นายสวัสดิ์ ยูวะเวส
อัตราการส่งถ่ายข้อมูล
อัตราการส่งถ่ายข้อมูล () ในระบบเครือข่ายคอมพิวเตอร์และวิทยาการคอมพิวเตอร์อัตราการส่งถ่ายข้อมูล หมายถึงอัตราของข้อมูลสูงสุดที่สามารถส่งถ่ายได้ หรือ อัตราของข้อมูลที่ได้ส่งถ่ายจริงๆในเวลาหนึ่งๆ ผ่านอุปกรณ์เครือข่าย เช่น สายเคเบิลทองแดง การวัดอัตราการส่งถ่ายข้อมูลนั้น สามารถวัดได้ในหน่วย บิตต่อวินาที หรืออาจวัดเป็นเท่าๆของหน่วยนั้น เช่น กิโลบิตต่อวินาที เมกกะบิตต่อวินาที ฯลฯ
โปรดระวังว่าหนังสือที่เกี่ยวกับ
 คำว่า Bandwidth ในภาษาอังกฤษอาจมีความหมายว่า ช่วงความถี่ของคลื่นวิทยุ  โดยช่วงความถี่ของคลื่นวิทยุจะมีหน่วยเป็น Hertz แต่ว่า Bandwidth ที่มีความหมายถึงอัตราการส่งถ่ายข้อมูลนั้น จะใช้ในหน่วยของ บิตต่อวินาที หนังสือบางเล่มอาจะใช้คำว่า "bit rate", "channel capacity" and "throughput" แทนคำว่า "Bandwidth " เพื่อป้องกันการสับสนจากกรณีนี้ เราสามารถมองคำว่า อัตราการส่งถ่ายข้อมูลได้ในแง่มุมต่อไปนี้
ในเรื่องของระบบเครือข่ายคอมพิวเตอร์ อัตราการส่งถ่ายข้อมูลนั้นอาจใช้ในความหมายของการที่ข้อมูลได้ย้ายไปจากที่หนึ่งไปยังอีกที่หนึ่ง และ สามารถนำข้อมูลที่ได้ขนถ่ายนั้นไปใช้ได้จริง 
ยกตัวอย่างเช่น การทดสอบอัตราการส่งถ่ายข้อมูล () หรือที่รู้จักกันในคำศัพท์ ทดสอบความเร็วเน็ต นั้นได้ทำการวัดข้อมูลที่ขนถ่ายไปจริงในอัตราสูงสุดที่สามารถขนส่งไปได้ในเวลาหนึ่งๆ
Han solo (ไทรโลไบต์)
Han solo เป็นไตรโลไบต์ชนิดหนึ่งในจีนัส Han และเป็นสิ่งมีชีวิตชนิดเดียวในจีนัสนี้ ถูกพบเป็นฟอสซิลในชั้นหินยุคออร์โดวิเชียนในจีนตอนใต้
พรรคสหพัฒนาการ
พรรคสหพัฒนาการ (United Development Party; ภาษาอินโดนีเซีย: Partai Persatuan Pembangunan; PPP) เป็นพรรคการเมืองนิยมอิสลามในอินโดนีเซีย หัวหน้าพรรคคนปัจจุบันคือ สุรยาดาร์มา อาลีก่อตั้งเมื่อเดือกนมกราคม พ.ศ. 2516 เกิดจากการรวมตัวของพรรคมุสลิม 4 พรรคที่เข้าร่วมการเลือกตั้งเมื่อ พ.ศ. 2514 เพื่อให้พรรคการเมืองเหล่านี้เข้ามาอยู่ในระบบใหม่ของซูฮาร์โต โดยต้องไม่ใช้กะอ์บะห์เป็นเครื่องหมายในการเลือกตั้ง และยอมรับหลักปัญจศีล บทบาทของพรรคลดลงใน พ.ศ. 2527 เมื่อนาห์ดาตุล อูลามา ถอนตัวออกจากพรรคและเลิกเล่นการเมือง ทำให้พรรคได้รับเลือกตั้งน้อยลงในการเลือกตั้ง พ.ศ. 2530
เมื่อซูฮาร์โตหมดอำนาจใน พ.ศ. 2541 พรรคนี้ต้องแข่งขันกับพรรคนิยมอิสลามที่เกิดใหม่หลายพรรค แต่ก็เป็นพรรคที่มีบทบาทมากที่สุด ในการต่อต้านการชิงตำแหน่งของเมกาวตี ซูการ์โนบุตรีที่ถูกกล่าวหาว่าเข้าข้างชาวคริสต์ และผลักดันให้อับดุลเราะห์มัน วาฮิดได้เป็นประธานาธิบดีเมื่อ พ.ศ. 2542 หลังจากนั้น หัวหน้าพรรคคือ ฮัมซะห์ ฮัซ ได้เป็นรัฐมนตรีประสานงานสวัสดิการประชาชนแต่ก็ลาออกในปีเดียวกันนั้น
มีพรรคการเมือง 10 พรรคเข้าร่วมในการเลือกตั้ง พ.ศ. 2514 ซึ่งเป็นจำนวนที่ประธานาธิบดีซูฮาร์โตเห็นว่ามากเกินไป และต้องการลดให้เหลือ 2-3 พรรค การรวมตัวของพรรคการเมืองเหล่านี้ทำให้เกิดพรรคสหพัฒนาการ ซึ่งเกิดจากการรวมตัวของพรรคนิยมอิสลาม 4 พรรค ได้แก่ นะห์ดาตุล อูลามา พรรคมุสลิมแห่งอินโดนีเซีย พรรคสมาคมอิสลามแห่งอินโดนีเซีย และขบวนการการศึกษาอิสลาม การรวมตัวเกิดขึ้นเมื่อ 5 มกราคม พ.ศ. 2516 
พรรคสหพัฒนาการได้กลายเป็นฝ่ายค้านในสภา ทำให้ถูกซูฮาร์โตจับตา และมีการจับกุมประชาชนด้วยข้อหาว่าเกี่ยวข้องกับจีฮัด ทำให้ประชาชนมีความกังวลในการลงคะแนนให้พรรคสหพัฒนาการเพราะเกรงจะถูกข้อหาสนับสนุนกองกำลังจีฮัด พรรคโกลการ์ของรัฐบาลจึงชนะการเลือกตั้งใน พ.ศ. 2520 ได้คะแนน 62% ส่วนพรรคสหพัฒนาการได้คะแนนเพียง 27%
แม้จะพ่ายแพ้ แต่พรรคสหพัฒนาการยังคงต่อสู้ต่อไป ใน พ.ศ. 2521 ชาลิด มาวาร์ดี สมาชิกพรรคได้ออกมาโจมตีรัฐบาลว่าเป็นพวกต่อต้านมุสลิม และโจมตีการใช้ความรุนแรงของรัฐบาล พรรคสหพัฒนาการถือว่าเป็นพรรคฝ่ายค้านที่เข้มแข็งที่สุด แต่พรรคได้คะแนนเสียงน้อยลงในพ.ศ. 2525 และ พ.ศ. 2530 ใน พ.ศ. 2527 นะห์ดาตุล อูลามา ที่มีอับดุลเราะห์มาน วาฮิดเป็นหัวหน้าได้แยกตัวออกไปในที่สุดพรรคตัดสินใจแทนที่อุดมการณ์อิสลามนิยมด้วยแนวคิดชาตินิยมในการต่อสู้กับรัฐบาล และหยุดใช้สัญลักษณ์ที่เกี่ยวข้องกับศาสนาอิสลาม 
พรรคสหพัฒนาการจัดเป็นพรรคการเมืองที่มีขนาดใหญ่เป็นอันดับสองในยุคระเบียบใหม่ ซึ่งมีเพียง 3 พรรค หลังจากที่ซูฮาร์โตหมดอำนาจใน พ.ศ. 2541 พรรคกลับไปใช้แนวคิดอิสลามนิยมและได้คะแนนเสียง 11% ในการเลือกตั้ง พ.ศ. 2542 ในการเลือกตั้งครั้งนี้พรรคประชาธิปไตยอินโดนีเซีย-การต่อสู้ของเมกาวตีได้คะแนนสูงและคาดว่าเมกาวตีจะได้เป็นประธานาธิบดี แต่กลุ่มของพรรคมุสลิมไม่ต้องการประธานาธิบดีหญิง จึงสนับสนุนอับดุลเราะห์มาน วาฮิดขึ้นเป็นประธานาธิบดี พรรคสหพัฒนาการเป็นพรรคแรกที่ถอนการสนับสนุนวาฮิด และต่อมามีผู้ถอนตัวมากขึ้นเรื่อยๆ ในเดือนกรกฎาคม พ.ศ. 2544 พรรคสหพัฒนาการเข้าร่วมในการถอดถอนวาฮิดออกจากตำแหน่งประธานาธิบดี และเสนอเมกาวตีเป็นประธานาธิบดี
ในการเลือกตั้ง พ.ศ. 2547 พรรคสหพัฒนาการได้คะแนน 8.1% และสนับสนุนเมกาวตีเป็นประธานาธิบดี แต่ในที่สุด สุสีโล ยุโดโยโน ได้เป็นประธานาธิบดี ส่วนการเลือกตั้ง พ.ศ. 2552 พรรคได้ 5.3% และได้ 37 ที่นั่ง
พอยซันไอวี (ตัวละคร)
พอยซันไอวี เป็นตัวละครการ์ตูนจาก ดีซีคอมมิกส์ ประเภทวายร้ายหญิง ซึ่งเป็นศัตรูหลักของแบทแมน สร้างสรรค์โดย โรเบิร์ต คาไนเฮอร์ และเชลดอน มอลดอฟฟ์ ปรากฏตัวครั้งแรกในหนังสือ Batman ฉบับ 181 (มิถุนายน 1966)
พอยซันไอวี เป็นภาพหนึ่งของโลกที่โดดเด่นที่สุดของผู้ก่อการร้ายเชิงนิเวศ เธอหมกมุ่นอยู่กับพืช ,พฤกษศาสตร์ และปัญหาสิ่งแวดล้อม เธอใช้สารพิษจากพืชและควบคุมจิตใจฟีโรโมน เพื่ออาชญากรรมของเธอซึ่งมักจะมีเป้าหมายที่การปกป้องสิ่งแวดล้อมทางธรรมชาติ เพื่อนจอมวายร้ายHarley Quinn พันธมิตรที่เกิดขึ้นของเธอใน​​อาชญากรรม และอาจจะมีเพียงเพื่อนของเธอเป็นมนุษย์
ในภาพยนตร์แบทแมน & โรบิน ในปี 1997 พอยซันไอวี รับบทโดย อูมา เธอร์แมน
แนวร่วมประชาชนอิสลามมาเลเซีย
แนวร่วมประชาชนอิสลามมาเลเซีย (Berjasa) เป็นพรรคการเมืองที่ก่อตั้งขึ้นในรัฐกลันตันเมื่อ พ.ศ. 2520 หลังจากเกิดความขัดแย้งระหว่างพรรคปาสที่คุมเสียงข้างมากในรัฐสภากลันตันถูกขับออกจากแนวร่วมแห่งชาติ สาเหตุที่ถูกขับนั้น เนื่องมาจากดาโต๊ะโมฮัมหมัด นาซีร์ มุขมนตรีรัฐกลันตันถูกลงคะแนนเสียงไม่ไว้วางใจจนเกิดจลาจลในโกตาบาห์รู เมืองหลวงของรัฐ เมื่อรัฐบาลเสนอพระราชบัญญัติยกเลิกสภานิติบัญญัติของรัฐกลันตันและให้ปกครองในสภาวะฉุกเฉินเข้าสู่สภาสหพันธรัฐ พรรคปาสได้ลงคะแนนเสียงคัดค้าน จนเกิดการแตกหักกับแนวร่วมแห่งชาติในที่สุด
หลังจากพ้นจากตำแหน่ง ดาโต๊ะโมฮัมหมัด นาซีร์ จึงตั้งเบอร์ยาซาเพื่อต่อสู้กับพรรคปาส และได้รับการสนับสนุนจากแนวร่วมแห่งชาติในการเลือกตั้ง พ.ศ. 2521 หลังจากยกเลิกภาวะฉุกเฉินในกลันตัน ซึ่งเบอร์ยาซาได้รับชัยชนะ หลังจากนั้น แม้จะยังคงร่วมอยู่ในรัฐบาลแห่งชาติก็ไม่มีอะไรโดดเด่น เมื่อเกิดความขัดแย้งในอุมโน เบอร์ยาซาเลือกเป็นพันธมิตรกับกลุ่มของเต็งกู ราซาเลก ฮัมซะห์ ที่เป็นชาวกลันตันเช่นกัน
เบอร์ยาซาแยกตัวออกจากแนวร่วมแห่งชาติเมื่อเดือนมิถุนายน พ.ศ. 2532 โดยร่วมมือกับแนวร่วมเอกภาพมุสลิมที่มีพรรคปาส กลุ่มซมังงัต’46 ของราซาเลกและพรรคการเมืองขนาดเล็กอีกพรรคหนึ่ง ผลการเลือกตั้งระดับรัฐใน พ.ศ. 2533 แนวร่วมเอกภาพมุสลิมประกาศชัยชนะและจัดตั้งรัฐบาลปกครองกลันตันได้ แต่ผู้สมัครจากเบอร์ยาซาไม่ได้รับเลือกตั้งเลย และเป็นเช่นนี้อีกในการเลือกตั้ง พ.ศ. 2538 ในที่สุด พรรคนี้ได้ล้มเลิกไปหลังจากที่ราซาเลกประกาศยกเลิกกลุ่มซมังงัต’46 เมื่อเดือนมกราคม พ.ศ. 2539 และกลับเข้าร่วมกับอุมโน
พรรคอาณัติแห่งชาติ
พรรคอาณัติแห่งชาติ (National Mandate Party) เป็นพรรคการเมืองในอินโดนีเซีย ก่อตั้งขึ้นหลังจากประธานาธิบดีซูฮาร์โตพ้นจากอำนาจเมื่อ พ.ศ. 2541 ผู้นำพรรคคืออามีน ราฮิส ที่เคยเป็นกลุ่มต่อต้านซูฮาร์โตมาก่อน พรรคได้รับคะแนนเสียงเป็นอันดับที่ 5 ในการเลือกตั้ง พ.ศ. 2542 ทำให้หลังจากนั้นพรรคหันมาดำเนินนโยบายนิยมอิสลามและต่อต้านชาวคริสต์ รวมทั้งมีส่วนผลักดันให้อับดุลระห์มัน วาฮิดได้เป็นประธานาธิบดีเมื่อ พ.ศ. 2542
ในวันที่ 14 พฤษภาคม พ.ศ. 2541 นักการเมืองราว 50 คนรวมทั้ง เกนาวาน โมฮัมหมัด ไฟซัล บัสรี และอาเมียน ไรส์ ได้จัดตั้งองค์กรชื่อสภาอาณัติประชาชน (Indonesian: Majelis Amanat Rakyat, MARA) เพื่อเปิดให้คนที่ต้องการเข้ามาฟังและแสดงความคิดเห็น หลังจากที่ซูฮาร์โตลงจากอำนาจใน พ.ศ. 2541 มีการจัดตั้งพรรคการเมืองขึ้นเป็นจำนวนมาก และมีเสียงเรียกร้องให้อาเมียน ไรส์เข้าร่วม แต่เขาปฏิเสธ และได้จัดตั้งพรรคของตนเองในชื่อพรรคอาณัติประชาชนในวันที่ 27 กรกฎาคมพ.ศ. 2541 ต่อมาเปลี่ยนชื่อเป็นพรรคอาณัติแห่งชาติ พรรคนี้มีนโยบายเน้นทางด้านศาสนา และมนุษย์นิยม
ในการเลือกตั้ง พ.ศ. 2542 พรรคนี้ได้ 34 ที่นั่ง และมีบทบาทสำคัญในฐานะพรรคการเมืองที่เป็นแกนกลางของพรรคที่นิยมอิสลามในสภา และช่วยให้อับดุลระห์มัน วาฮิดได้เป็นประธานาธิบดี แต่พรรคนี้ก็ไม่ได้สนับสนุนวาฮิดนานนัก โดยถอนตัวออกไปในเดือนกุมภาพันธ์ พ.ศ. 2543 และทำให้วาฮิดต้องลาออกและเมกาวตี ซูการ์โนปุตรีได้เป็นประธานาธิบดีแทน
ในการเลือกตั้ง พ.ศ. 2547 พรรคนี้ได้ 52 ที่นั่ง ส่วนในการเลือกตั้ง พ.ศ. 2552 ได้ 43 ที่นั่ง
การลงประชาทัณฑ์
การลงประชาทัณฑ์หรือการรุมประชาทัณฑ์ () หมายถึง การที่ฝูงชนกลุ้มรุมทำร้าย เป็นการลงโทษบุคคล ที่ตนเข้าใจหรือนึกว่ามีความผิด โดยไม่ดำเนินการตามกระบวนการยุติธรรม การลงประชาทัณฑ์ยังอาจใช้เพื่อข่มขู่ ควบคุมหรือชักใยประชากร การลงประชาทัณฑ์นี้เกี่ยวเนื่องกับวิธีการควบคุมทางสังคมอื่น ๆ ซึ่งเกิดขึ้นในชุมชน การลงประชาทัณฑ์เกิดขึ้นบ่อยครั้งกว่าในช่วงที่เกิดความตึงเครียดทางสังคมและเศรษฐกิจ และมักเป็นวิธีที่ประชากรที่ครอบงำทางการเมืองใช้เพื่อบีบบังคับคู่แข่งทางสังคม
คู่อันดับ
คู่อันดับยังอาจมองเป็น ทูเพิล, เวกเตอร์ 2 มิติ หรือ ลำดับความยาว 2 ก็ได้ เนื่องจากคู่อันดับสามารถมีสมาชิกเป็นวัตถุทางคณิตศาสตร์ใด ๆ ก็ตาม สมาชิกของคู่อันดับก็อาจจะเป็นคู่อันดับด้วยเช่นกัน ทำให้สามารถนิยาม n สิ่งอันดับ โดยนิยามแบบเวียนเกิดได้ ตัวอย่างเช่น สามสิ่งอันดับ ("a","b","c") สามารถนิยามโดย ("a", ("b","c")) หรือก็คือการนำคู่อันดับซ้อนกันไปเรื่อยๆ
ผลคูณคาร์ทีเซียน และ ความสัมพันธ์ทวิภาค (ซึ่งรวมถึงฟังก์ชัน) สามารถนิยามด้วยคู่อันดับได้ด้วยเช่นเดียวกัน
กำหนดคู่อันดับ formula_1 และ formula_2 เป็นคู่อันดับใด ๆ คุณสมบัติของคู่อันดับคือ
เซตของคู่อันดับทั้งหมดที่สมาชิกตัวหน้ามาจากเซต "X" และสมาชิกตัวหลังมาจากเซต "Y" เรียกว่าผลคูณคาร์ทีเซียนของ "X" และ "Y" หรืออาจเขียนเป็นสัญลักษณ์ได้ว่า "X"×"Y" ซึ่งความสัมพันธ์ทวิภาคจากเซต "X" ไปเซต "Y" ใด ๆ จะเป็นเซตย่อยของ "X"×"Y"
ในกรณีที่วงเล็บได้นำมาใช้เพื่อจุดประสงค์อื่นแล้ว เช่นใช้แทนช่วงเปิดบนเส้นจำนวน ก็อาจใช้สัญลักษณ์วงเล็บ formula_6 แทน formula_7 ตามปกติได้
เนื่องจากทฤษฎีเซตอาจถือได้ว่าเป็นรากฐานของคณิตศาสตร์ ดังนั้นวัตถุทางคณิตศาสตร์ใด ๆ ก็จะต้องสามารถนิยามภายใต้เซตได้ รวมถึงคู่อันดับด้วย โดยได้มีนิยามหลากหลายรูปแบบในการนิยามคู่อันดับขึ้นมาจากเซต
Norbert Wiener ได้เสนอนิยามคู่อันดับโดยใช้ทฤษฎีเซตเป็นคนแรกในปี 1914
เขายังสังเกตว่าด้วยนิยามนี้สามารถนำไปใช้กับการนิยามประเภทให้อยู่ในรูปของเซตได้อีกด้วย
Wiener ใช้  แทนที่ {"b"} เพื่อให้นิยามนี้เข้ากันได้กับทฤษฎีประเภท ซึ่งมีข้อกำหนดว่าสมาชิกทุกตัวในคลาสต้องเป็น "ประเภท" เดียวกัน หรือนั่นก็คือเพื่อทำให้ formula_9 เป็นประเภทเดียวกันกับ formula_10
ในเวลาใกล้เคียงกันกับการเสนอนิยามคู่อันดับของ Wiener ในปี 1914 Felix Hausdorff ก็ได้นำเสนอนิยามด้วยเช่นกัน
โดยที่ 1 และ 2 ต้องแตกต่างจาก a และ b
ในปี 1921 Kazimierz Kuratowski ได้เสนอนิยามคู่อันดับซึ่งปัจจุบันเป็นที่ยอมรับกันอย่างแพร่หลาย ว่า
มีการใช้นิยามนี้แม้ในกรณีที่สมาชิกตัวหน้ากับสมาชิกตัวหลังเหมือนกัน
เมื่อกำหนดคู่อันดับ "p" การทดสอบว่า "x" เป็นสมาชิกตัวหน้าของ "p" หรือไม่ สามารถหาได้จากค่าความจริงของ
ในกรณีที่ต้องการทดสอบว่า "x" เป็นสมาชิกตัวหลังของ "p" หรือไม่ สามารถหาได้จากค่าความจริงของ
สังเกตว่าเงื่อนไขนี้สามารถใช้ได้ในกรณีที่สมาชิกตัวหน้าและสมาชิกตัวหลังเหมือนกันด้วย เพราะประพจน์เชื่อม (conjunct) formula_16 จะเป็นจริงเสมอจากการที่ "Y" ≠ "Y" ให้ค่าความจริงเป็นเท็จ ส่งผลให้เหลือแต่การทดสอบว่ามีสมาชิกตัวหลังในสมาชิกของเซตหรือไม่
หากต้องการจะนำค่าสมาชิกตัวหน้าออกมาจากคู่อันดับ "p" สามารถหาได้จาก
และหากต้องการจะนำค่าสมาชิกตัวหลังออกมาจากคู่อันดับ "p" สามารถหาได้จาก
สมาชิกสภาผู้แทนราษฎรจังหวัดมหาสารคาม
จังหวัดมหาสารคาม มีเขตเลือกตั้งสมาชิกสภาผู้แทนราษฎร 5 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 5 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดมหาสารคามมีสมาชิกสภาผู้แทนราษฎรชุดแรก คือ พระยาสารคามคณาภิบาล (อนงค์ พยัคฆันตร์) และ นายทองม้วน อัตถากร
คลอโรฟลูออโรคาร์บอน
คลอโรฟลูออโรคาร์บอน (, ย่อ: CFC) เป็นสารประกอบอินทรีย์ที่มีแต่ธาตุคาร์บอน คลอรีน ไฮโดรเจนและฟลูออรีน เป็นอนุพันธ์ของมีเทนและอีเทนที่ระเหยเป็นไอได้รวดเร็ว ซีเอฟซียังรู้จักกันในชื่อการค้า ฟรีออน ของดูปอง อนุพันธ์ที่พบมากที่สุด คือ ไดคลอโรฟลูออโรมีเทน (อาร์-12 หรือฟรีออน-12) สารซีเอฟซีจำนวนมากใช้เป็นสารทำความเย็น ตัวขับเคลื่อน (ในการใช้ละอองลอย) และตัวทำละลาย การผลิตสารซีเอฟซีถูกยกเลิกไปตามพิธีสารมอนทรีออล เพราะทำให้เกิดการลดลงของโอโซนในชั้นบรรยากาศระดับบน และถูกทดแทนด้วยสารเช่น อาร์-410เอ
พัก คยองโม
พัก คยองโม (; ; 15 สิงหาคม ค.ศ. 1975 — ) เป็นนักยิงธนูโอลิมปิกจากประเทศเกาหลีใต้ และปัจจุบันเป็นผู้ฝึกสอนยิงธนูให้แก่ทีมกงจู จังหวัดชุงช็องใต้
พักเข้าแข่งขันให้แก่ทีมชาติเกาหลีในโอลิมปิกฤดูร้อน 2004 รายการยิงธนูบุคคลชาย โดยเขาได้ชนะในรอบแพ้คัดออกสามรอบแรกและเข้าสู่รอบควอเตอร์ไฟนอล ในรอบนี้เอง ที่เขาได้พบกับ ทิม คัดดิฮี จากประเทศออสเตรเลีย ซึ่งพักเป็นฝ่ายแพ้และพลาดรางวัลเหรียญทองแดงในท้ายที่สุดด้วยคะแนน 112-111 ของแมตช์การแข่งขันที่ 12 พักได้รับการจัดอันดับรวมที่อันดับห้าและเป็นผู้ครองสถิติยิงธนู 18 แมตช์ที่ 70 เมตร เขายิงได้ 173 คะแนน จากสถิติที่อาจเป็นได้ถึง 180 คะแนน เขายังเป็นนักกีฬาชาวเกาหลีที่ได้รับเหรียญทองจากรายการยิงธนูทีมชายในโอลิมปิกฤดูร้อน 2004 ด้วยเช่นกัน
ในโอลิมปิกฤดูร้อน 2008 ที่กรุงปักกิ่ง พักจบรอบการจัดอันดับของเขาที่ 676 คะแนน โดยทำคะแนนตามหลัง ควน เรเน เซร์ราโน อยู่สามคะแนน ซึ่งเขาอยู่ในอันดับสี่ในรอบดังกล่าว และในการแข่งขันรอบน็อคเอาท์เขาได้พบกับ ลูอิส เตรนินี ซึ่งเป็นนักยิงธนูชาวบราซิลในรอบแรกและสามารถเป็นฝ่ายชนะที่ 116-99 คะแนน ในรอบที่สอง พักได้พบกับคู่แข่งที่แข็งแกร่งมากอย่าง เกา เจิ้งเหว่ย โดยทำคะแนนได้ 111-110 คะแนน และผ่านเข้าไปพบกับ ราฟัล โอโบรโวลสกี โดยทำคะแนนได้ 113-105 คะแนนในรอบที่สาม โดยพักสามารถเข้าสู่รอบควอเตอร์ไฟนอลที่ซึ่งเขาและ ควน การ์โลส สตีเบนส์ ทำคะแนนเสมอกันที่ 108 แต้มและจำเป็นต้องต่อรอบพิเศษออกไป ในรอบนี้เองที่พักทำได้ 19 คะแนนในขณะที่สตีเบนส์ทำได้ 17 คะแนน ส่งผลให้พักเข้าสู่รอบเซมิไฟนอล ที่ซึ่งเขาได้พบกับผู้ชนะในรอบจัดอันดับที่แข็งแกร่งกว่าอย่างเซร์ราโน และในรอบไฟนอลเขาเป็นฝ่ายแพ้ต่อ วิคเตอร์ รูเบน อย่างเฉียดฉิวในการชิงเหรียญทอง โดยได้รับเหรียญเงินในท้ายที่สุดจากผลการแข่งขันที่ 113-112 คะแนน
เขายังเข้าแข่งขันในรายการประเภททีมร่วมกับ อี ชังฮวาน และ อิม ดงฮยอน โดยเขาทำคะแนนในรอบจัดอันดับที่ 676 คะแนนร่วมกับ 670 คะแนนจากอิมและ 669 คะแนนจากอี ส่งผลให้ทีมเกาหลีอยู่ในอันดับแรกหลังเสร็จสิ้นรอบจัดอันดับ และสามารถฝ่าเข้าสู่รอบควอเตอร์ไฟนอล โดยทำคะแนนเฉือนทีมโปแลนด์ที่ 224-222 คะแนน และในรอบเซมิไฟนอลพวกเขาสามารถชนะทีมเจ้าภาพอย่างประเทศจีนด้วยคะแนน 221-218 และได้พบกับอิตาลีในรอบไฟนอล แต่แล้วเกาหลีก็เป็นฝ่ายครองชัยของรายการที่คะแนน 227-225
คิลเลียน เมอร์ฟี
คิลเลียน เมอร์ฟี (; /ˈkɪliən/) เป็นนักแสดงชาวไอริช เมอร์ฟีเกิดที่เมืองดักลาส เติบโตที่เมืองบัลลินเทมเพิล มณฑลคอร์ก ประเทศไอร์แลนด์ เริ่มแต่งเพลงและเล่นดนตรีตั้งแต่อายุ 10 ปี จากนั้นเริ่มอาชีพนักดนตรีร็อกร่วมกับน้องชาย ในตำแหน่งมือกีตาร์ เมอร์ฟีเริ่มสนใจอาชีพการแสดงขณะเรียนกฎหมายที่มหาวิทยาลัยคอลเลจคอร์ก โดยเข้าเรียนหลักสูตรวิชาการแสดง และได้รับบทนำในการแสดงละครเวทีของมหาวิทยาลัย
เมอร์ฟีรับบทในละครเวทีและภาพยนตร์อิสระหลายเรื่องในช่วงปี 1997 ถึง 2003 เริ่มประสบความสำเร็จในวงกว้างจากบทดร.โจนาธาน เครน/สแกร์โครว ในภาพยนตร์ "แบทแมน บีกินส์" (2005) ของคริสโตเฟอร์ โนแลน รวมไปถึงภาคต่อ "แบทแมน อัศวินรัตติกาล" (2008), "แบทแมน อัศวินรัตติกาลผงาด" (2012) และผลงานอื่นของโนแลน "Inception" (2010)
สนามกีฬากลางจังหวัดชัยนาท
สนามกีฬากลางจังหวัดชัยนาท หรือเรียกกันทั่วไปว่า เขาพลองสเตเดียม เป็นสนามกีฬาฟุตบอลของ จังหวัดชัยนาท โดยมี เทศบาลจังหวัดชัยนาทเป็นผู้ควบคุมดูแลสนามแห่งนี้ สนามมีความจุ 12,000 ที่นั่ง และสนามแห่งนี้ยังเป็นสนามเหย้าของ สโมสรชัยนาท ฮอร์นบิล สโมสรฟุตบอลประจำจังหวัดชัยนาทอีกด้วย
ฟอซซี (อัลบั้ม)
ฟอซซี เป็นอัลบั้มเปิดตัวตัวเองของวงดนตรีเฮฟวีเมทัล ฟอซซี โดยวางจำหน่ายในวันที่ 24 ตุลาคม 2000 โดยจัดจำหน่ายโดยปาล์มพิคเจอร์ส และเมก้าฟอร์ชรีคอร์ดส
ณรงค์ชัย วชิรบาล
ณรงค์ชัย วชิรบาล เกิดเมื่อวันที่ 16 กุมภาพันธ์ พ.ศ. 2524 (ชื่อเล่น:ตั้ม) เป็นนักฟุตบอลชาวไทย ปัจจุบันเลิกเล่นฟุตบอลอาชีพแล้ว โดยเล่นในตำแหน่ง กองกลางแนวรุก เขาเคยเล่นให้สโมสรใหญ่ๆอย่าง บีอีซี เทโรศาสน ,บุรีรัมย์ ยูไนเต็ด ,เมืองทอง ยูไนเต็ด และ ชัยนาท ฮอร์นบิลมาก่อน และเคยไปเล่นให้กับ บอส บินฮ์ ดินห์ สโมสรในประเทศเวียดนามอีกด้วย ในด้านทีมชาติ ณรงค์ชัยเล่นให้กับ ฟุตบอลทีมชาติไทย ตั้งแต่ปี พ.ศ. 2543ณรงค์ชัย ลงเล่นให้กับ ฟุตบอลทีมชาติไทย ตั้งแต่ปี พ.ศ. 2543 ลงเล่นไปทั้งหมด 25 นัด ทำประตูได้ 3 ประตู
กามาลา (นักมวยปล้ำ)
เจมส์ ฮาร์ริส หรือที่รู้จักกันดีในสังเวียนมวยปล้ำ กามาลา เกิดวันที่ 28 พฤษภาคม ค.ศ. 1950 เป็นนักมวยปล้ำอาชีพที่เกษียณอายุชาวแอฟริกันอเมริกัน ปัจจุบันได้เลิกเลิกปล้ำไปแล้วเนื่องจากได้ตัดขาไปด้วยภาวะแทรกซ้อนของความดันโลหิตสูงและโรคเบาหวานเมื่อวันที่ 7 พฤศจิกายน ค.ศ. 2011 และหมอบังคับให้เขาเลิกปล้ำ
Continental Wrestling Association
Great Lakes Wrestling Association
National Wrestling Alliance
International Wrestling Association
NWA Tri-State
Southeastern Championship Wrestling
Pro Wrestling Illustrated
Southeastern Xtreme Wrestling
Texas Wrestling Hall of Fame
United States Wrestling Association
เซอร์ไวเวอร์ซีรีส์ (1992)
เซอร์ไวเวอร์ซีรีส์ (1992) เป็นรายการ เพย์-เพอร์-วิว ของ WWF จัดในวันที่ 25 พฤศจิกายน พ.ศ. 2535 ณ Richfield Coliseum ริชฟิลด์, รัฐโอไฮโอ สหรัฐอเมริกา โดยมีจำนวนผู้เข้าชมในสนามทั้งสิ้น 17,500 คน โดยมีนักมวยปล้ำจากสมาคมของ WWF
ปลากระเบนจุดฟ้า
"ระวังสับสนกับ: ปลากระเบนทอง"
ปลากระเบนจุดฟ้า (; ) ปลากระดูกอ่อนน้ำเค็มชนิดหนึ่ง จำพวกปลากระเบน อยู่ในวงศ์ปลากระเบนธง (Dasyatidae)
มีจะงอยปากและปลายครีบอกเป็นมุมกว้าง ด้านหลังลำตัวเรียบ หางเรียวยาวกว่าลำตัวเล็กน้อย ตาโตอยู่ชิดกันและมีแถบสีคล้ำระหว่างดวงตา ลำตัวด้านบนสีน้ำตาลอ่อนอมเทาหรือเหลือง มีจุดประสีฟ้าอ่อนและดำกระจาย ด้านท้องสีจาง ปลายหางมีสีดำ มีปล้องสีขาวอยู่ 1-2 ปล้อง
มีขนาดความกว้างของลำตัวประมาณ 50 เซนติเมตร พบกระจายพันธุ์ตามแถบชายฝั่ง ตั้งแต่แนวปะการังไปจนถึงที่ลึกอย่างไหล่ทวีป ทั้งมหาสมุทรแปซิฟิกและมหาสมุทรอินเดีย โดยพบได้ประปรายในทวีปแอฟริกา มีพฤติกรรมอยู่รวมตัวกันเป็นฝูงเล็ก ๆ ฝังตัวอยู่ใต้พื้นทรายในที่ตื้น ๆ โดยกินสัตว์น้ำเช่น กุ้ง, ปู และหอย เป็นอาหาร ในเขตน่านน้ำไทยพบได้ชุกชุมในบางพื้นที่ และพบได้ทั้งฝั่งอ่าวไทยและทะเลอันดามัน
เทเลซีน
เทเลซีน เป็นกระบวนการถ่ายโอนภาพเคลื่อนไหวจากฟิล์มลงสู่วิดิโอ และหมายรวมถึงอุปกรณ์ที่เกี่ยวข้องหลังการผลิตด้วย โดยการฉายฟิล์มลงบนอุปกรณ์วิดิโอทั่วไป อาทิโทรทัศน์ หรือเครื่องบันทึกเทปวิดิโอ(วีซีอาร์) หรือคอมพิวเตอร์ ทั้งนี้มักใช้ในการแปลงภาพยนตร์เพื่อจัดจำหน่ายในรูปแบบของสื่อวิดิโอ หรือพื่อเข้ากระบวนการจัดทำภาพยนตร์ที่ต้องใช้เครื่องมือวิดิโอในการดำเนินการ 
สำหรับในอุตสาหกรรมภาพยนตร์ เรียกโดยย่อว่า TK เนื่องจาก TC ถูกใช้เรียกรหัสกำหนดเวลาไปแล้ว.
เมื่อการออกอากาศทางโทรทัศน์เริ่มได้รับความนิยม ผู้ผลิตรายการต้องการมากกว่าการออกอากาศสด โดยการกลับไปใช้เครื่องมือภาพยนตร์ ที่สามารถใช้เครื่องมือที่มีอาทิกล้องภาพยนตร์ ทำให้สามารถบันทึกรายการได้ก่อนเวลาออกอากาศได้ อย่างไรก็ตาม เนื่องจากอัตราการเคลื่อนไหวที่ต่างการของฟิล์มภาพยนตร์ (โดยทั่วไปจะเป็น 24 เฟรมต่อวินาที) กับโทรทัศน์ (30 หรือ 25 เฟรมต่อวินาที) ทำให้การฉายภาพยนตร์เข้าสู่กล้องโทรทัศน์โดยตรงจะเกิดปัญหาภาพกะพริบบนเฟรมของโทรทัศน์
แต่เดิม คิเนสโคปถูกนำมาใช้เพื่อแก้ปัญหานี้ โดยปรับความเร็วในการฉายให้สัมพันธ์กับความเร็วในการสแกนของโทรทัศน์ ทำให้สามารถฉายซ้ำเข้าสู่กล้องโทรทัศน์ได้โดยตรง ทำให้รายการที่ไม่ออกอากาศสดสามารถใช้กล้องภาพยนตร์ในการบันทึก และใช้อุปกรณ์ภาพยนตร์ในการปรับปรุงได้ตามปกติ และฉายกลับเข้าสู่โทรทัศน์ได้ ทำให้ปัญหาภาพกะพริบถูกกำจัดออก นอกจากนี้ยังสามารถใช้สไลด์หรือเครื่องฉายภาพได้ จึงมีการใช้การเลื่อนกระจกหรือปริซึมในการสลับภาพได้ ยิ่งไปกว่านั้นภาพสียังสามารถใช้ปริซึม หลอดภาพวิดิโอหลายตัว และฟิลเตอร์ในการแบ่งสีและจ่ายสีแดง เขียว และน้ำเงินเข้าสู่หลอดภาพแต่ละหลอดเพื่อการออกอากาศภาพสีได้
อย่างไรก็ตาม การแก้ปัญหาด้วยวิธีดังกล่าวก็ทำให้เกิดปัญหาอื่นตามมา การเร่งความเร็วให้สัมพันธ์กับความเร็วการฉายขของโทรทัศน์ จะเกิดปัญหาเสียงเร็วจนฟังไม่เข้าใจ ซึ่งจะเห็นได้ชัดเจนในระบบโทรทัศน์แบบ NTSC ซึ่งปัญหานี้แก้ไขได้ไม่ยาก โดยการเลือกฉายภาพสองเฟรมบนฟิล์มเป็นระยะ ในระบบโทรทัศน์แบบ NTSC ปัญหาอัตราเร็วไม่สัมพันธ์แก้ไขได้โดยการฉาย 2 เฟรมภาพยนตร์บน 4 เฟรมโทรทัศน์ อย่างไรก็ตาม วิธีนี้จำเป็นต้องแก้ปัญหาเสียงกระโดอันเนื่องมาจากการฉายนิ่งเป็นระยะ วิธีนี้ได้รับการยอมรับและเรียกว่า "2:3 pulldown" สำหรับระบบโทรทัศน์แบบ PAL ที่ใช้การฉายทุกๆ 2 เฟรมภาพยนตร์สู่ 3 เฟรมโทรทัศน์ ซึ่งทำให้ได้ภาพที่นุ่มนวลกว่า เรียกว่า "2:2 pulldown" ปัญหาก็คือ ภาพและเสียงก็จะเพิ่มขึ้นเล็กน้อย รวมทั้งระยะเวลาในการฉายลดลงเล็กน้อย
มูลนิธินวราชดำริอนุรักษ์ฝ่ายเหนือ
มูลนิธินวราชดำริอนุรักษ์ฝ่ายเหนือ เป็นมูลนิธิในประเทศไทย ที่ได้รับอนุญาตให้จดทะเบียนจัดตั้งเป็นมูลนิธิ ลำดับที่ ชม 4 ตั้งแต่วันที่ 7 ตุลาคม พ.ศ. 2535 โดยนายชนะศักดิ์ ยุวบูรณ์ ผู้ว่าราชการจังหวัดเชียงใหม่ในขณะนั้น เป็นประธานกรรมการคนแรก และ ท่านผู้หญิง ฉัตรสุดา วงศ์ทองศรี เป็นองค์ประธานที่ปรึกษา
เมื่อครั้งพระบาทสมเด็จพระเจ้าอยู่หัวฯ เสด็จเยือนเชียงใหม่เป็นครั้งแรกในปี พ.ศ. 2501 ทรงเล็งเห็นประวัติศาสตร์ที่ร้อยเรียงความสัมพันธ์ระหว่างสยามกับล้านนา จึงได้มีพระราชกระแสรับสั่ง ให้ พลตรี เจ้าราชบุตร (วงศ์ตวัน ณ เชียงใหม่) รวมกลุ่มเจ้านายฝ่ายเหนือและทายาททั้งหมดเข้าเฝ้าในเวลาพระกระยาหารกลางวัน ณ คุ้มวงศ์ตะวัน และทรงรับสั่งว่า "“ถึงแม้บ้านเมืองจะเปลี่ยนแปลงไปอย่างไรให้สามัคคีกัน ให้รวมกลุ่มกันรักษาความดีไว้ ในฐานะทายาทผู้ครองนคร”"
พระบาทสมเด็จพระเจ้าอยู่หัวฯ ได้มีพระราชดำริให้มีการอนุรักษ์ฟื้นฟูและเผยแพร่ขนบธรรมเนียมประเพณีและวัฒนธรรมโบราณของฝ่ายเหนือ และเป็นจุดเริ่มต้นของการก่อตั้ง “มูลนิธินวราชดำริอนุรักษ์ฝ่ายเหนือ”
มูลนิธินวราชดำริอนุรักษ์ฝ่ายเหนือ ก่อตั้งขึ้นเมื่อวันที่ 7 ตุลาคม พ.ศ. 2535 มีทุนเริ่มแรกเป็นเงินสด จำนวน 900,000 บาท และมีสำนักงานตั้งอยู่ที่สำนักงานวัฒนธรรมจังหวัดเชียงใหม่ โดยมีวัตถุประสงค์ของมูลนิธิ คือ
คณะกรรมการมูลนิธิฯ ชุดแรก ประกอบด้วย
สมาชิกสภาผู้แทนราษฎรจังหวัดนราธิวาส
จังหวัดนราธิวาส มีเขตเลือกตั้งสมาชิกสภาผู้แทนราษฎร 4 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 4 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดนราธิวาสมีสมาชิกสภาผู้แทนราษฎรคนแรก คือ ขุนชำนาญภาษา (ฤทธิ์ รัตนศรีศุข)
โรงเรียนมัธยมปลายแดยอง
โรงเรียนมัธยมปลายแดยอง (; ) เป็นโรงเรียนไฮสคูลสหศึกษาเอกชน ตั้งอยู่ในชินกิลดง ยองดึงโพกู โซล ที่ซึ่งมีการลงนามให้การร่วมมือด้านการศึกษากับโรงเรียนมัธยมสาธิตมณฑลซานตง (山东省实验中学) ของประเทศจีน ปัจจุบัน โรงเรียนมัธยมปลายแดยองมีอาจารย์ใหญ่ชื่อ รยู ซังคิว โดยเริ่มดำรงตำแหน่งตั้งแต่ปี ค.ศ. 2007 เป็นต้นมา
โรงเรียนมัธยมปลายแดยองได้รับการรับรองสถาบันในวันที่ 15 ธันวาคม ค.ศ. 1987 และได้ทำพิธีเปิดในวันที่ 3 มีนาคมในช่วงหนึ่งปีต่อมา พร้อมด้วยโรงเรียนประถมแดยองและโรงเรียนมัธยมแดยอง ทั้งนี้ โรงเรียนมัธยมปลายแดยองได้เปิดครอบคลุมส่วนของศูนย์ไอทีของโรงเรียนในวันที่ 21 พฤศจิกายน ค.ศ. 2002
ซะกิชิ โทะโยะดะ
ซะกิชิ โทะโยะดะ () เป็นนักประดิษฐ์และนักอุตสาหกรรมชาวญี่ปุ่น เขาเกิดที่ เมืองโคะไซ ในจังหวัดชิซุโอะกะ เป็นลูกชายของช่างไม้ที่มีฐานะยากจน เขาได้รับสมญานามว่า ราชาแห่งผู้คิดค้นของญี่ปุ่น
ซะกิชิ โทะโยะดะ มักจะถูกเรียกว่าเป็นบิดาแห่งการปฏิวัติอุตสาหกรรมญี่ปุ่น เขาเป็นผู้ก่อตั้ง บริษัท อุตสาหกรรมโตโยต้า จำกัด
เขาคิดค้นอุปกรณ์การทอผ้ามากมาย สิ่งประดิษฐ์ที่มีชื่อเสียงที่สุดของเขาคือเครื่องทอไฟฟ้าอัตโนมัติซึ่งเขานำมาจากหลักการ "จิโดกะ" หลักการจิโดะกะนี้เอง หมายความว่าเครื่องจะหยุดตัวเองเมื่อเกิดปัญหาขึ้น และในภายหลังได้กลายเป็นส่วนหนึ่งของระบบการผลิตของโตโยต้า
สมาชิกสภาผู้แทนราษฎรจังหวัดพระนครศรีอยุธยา
จังหวัดพระนครศรีอยุธยา มีเขตเลือกตั้งสมาชิกสภาผู้แทนราษฎร 5 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 5 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดพระนครศรีอยุธยามีสมาชิกสภาผู้แทนราษฎรคนแรก คือ นายเลมียด หงสประภาส
ดิสอิสอิต (คอนเสิร์ต)
ดิสอิสอิต เป็นคอนเสิร์ตที่วางแผนการแสดงไว้ 50 รอบ โดยไมเคิล แจ็กสัน โดยจะจัดกันที่ดิโอ2อารีนา ในลอนดอน ในตอนแรกจะจัดการแสดงคอนเสิร์ตทัวร์ตั้งแต่วันที่ 13 กรกฎาคม ค.ศ. 2009 ถึงวันที่ 6 มีนาคม ค.ศ. 2010 แต่ด้วยการแสดงคอนเสิร์ตจำหน่ายได้แล้วทั้งหมด แจ็คสันเสียชีวิตน้อยกว่าสามสัปดาห์ก่อนวันคอนเสิร์ตครั้งแรก แจ็คสันประกาศอย่างเป็นทางการคอนเสิร์ตในงานแถลงข่าวจัดขึ้นภายในโอ2อารีนา และระบุว่านี่คือมันจะเป็นทัวร์สุดท้ายของเขา เออีจีไลฟ์ผู้สนับสนุนคอนเสิร์ต ได้เปิดตัวคลิปวิดีโอประชาสัมพันธ์ที่เกิดขึ้นทั้งตัวแบ่งการค้า และบันทึกการตั้งค่าสำหรับไอทีวี
ต่อไปนี้เป็นรายการของทัวร์วันที่วางแผนไว้ของคอนเสิร์ตดิสอิสอิต ซึ่งทั้งได้จัดที่ดิโอ2อารีนา ในลอนดอน
พรรคพัฒนาการแห่งชาติยะไข่
พรรคพัฒนาการแห่งชาติยะไข่ (Rakhine Nationalities Development Party; RNDP; ) เป็นพรรคการเมืองในพม่าซึ่งเป็นตัวแทนของชาวยะไข่ในรัฐยะไข่และเขตย่างกุ้ง พรรคพัฒนาการแห่งชาติยะไข่ก่อตั้งขึ้นเพื่อเข้าร่วมการเลือกตั้ง พ.ศ. 2553. โดยจดทะเบียนกับคณะกรรมการการเลือกตั้งสหภาพในเดือนพฤษภาคม พ.ศ. 2553 ศูนย์กลางของพรรคอยู่ที่ชิตตเว รัฐยะไข่ หัวหน้าพรรคคือ อเย หม่อง (Aye Maung) พรรคนี้ลงสมัครรับเลือกตั้งในรัฐยะไข่และเป็นตัวแทนของชนกลุ่มน้อยชาวยะไข่ในเขตย่างกุ้ง
ได้รับการเลือกตั้ง 35 ที่นั่ง
บันดาอาเจะฮ์
บันดาอาเจะฮ์ () เป็นเมืองหลวงและเป็นเมืองที่ใหญ่ที่สุดของจังหวัดอาเจะฮ์ ประเทศอินโดนีเซีย ตั้งอยู่ทางปลายทิศตะวันตกเฉียงเหนือบนเกาะสุมาตรา บริเวณปากแม่น้ำอาเจะฮ์ มีขนาดพื้นที่ 64 ตารางกิโลเมตร จากการสำรวจประชากรในปี ค.ศ. 2000 มีจำนวนประชากรทั้งสิ้น 219,070 คน
ในอดีตมีชื่อว่าเมือง กูตาราจา ซึ่งมีความหมายว่า "เมืองพระราชา" ต่อมาเมื่อมีการสถาปนารัฐสุลต่านอาเจะฮ์โดยชาวจามปา จึงเปลี่ยนชื่อเมืองเป็น บันดาอาเจะฮ์ดารุซซาลัม หรือเรียกโดยย่อว่า บันดาอาเจะฮ์ และต่อมาจึงเป็นเมืองหลักของจังหวัดอาเจะฮ์ในปี ค.ศ. 1956
บันดาอาเจะฮ์เป็นที่รู้จักไปทั่วโลกจากเหตุการณ์แผ่นดินไหวและคลื่นสึนามิ เมื่อวันที่ 26 ธันวาคม ค.ศ. 2004 ทำให้มีผู้เสียชีวิต 167,000 คน
หมอนรองรางรถไฟ
หมอนรองราง (อังกฤษ:railroad sleeper อเมริกา:railroad tie) เป็นอุปกรณ์สำหรับใช้ยึดจับรางรถไฟให้อยู่กับที่ ช่วยให้ขอบรางทั้งสองเส้นมีระยะที่เท่ากัน และช่วยถ่ายเทน้ำหนักลงสู่หินหรือวัสดุรองราง หมอนรองรางรถไฟนิยมทำจากไม้เนื้อแข็ง หรือคอนกรีตอัดแรง ในบางครั้งอาจจะทำจากเหล็กกล้าขึ้นรูปก็ได้ หมอนแต่ละชนิดต่างเหมาะสมกับการใช้ที่แตกต่างกันคือ หมอนไม้สามารถใช้รองรางได้ทั่วไปทั้งทางปกติและสะพาน แต่ปัจจุบันนิยมใช้รองจุดที่รางสองเส้นต่อกัน ส่วนหมอนเหล็ก นิยมใช้บนสะพานเหล็กโดยเฉพาะ
ตามมาตรฐานผลิตภัณฑ์อุตสาหกรรม หมอนคอนกรีตที่จะนำมาใช้ ต้องได้รับการทดสอบทั้งในด้านความทนทานต่อการกดดัน ตลอดจนความต้านทานไฟฟ้าที่อาจจะลัดจากรางเส้นหนึ่งไปหาอีกเส้นหนึ่งได้ เพื่อให้สามารถใช้ระบบวงจรไฟตอน (track circuit) ได้โดยไม่มีปัญหา
หมอนไม้ ทำจากไม้เนื้อแข็ง (เช่น ไม้เต็ง ไม้มะค่า ฯลฯ) หรือไม้เนื้ออ่อนชนิดแข็งอาบน้ำยาครีโอโซต (creosote) หรือโบรอนเพื่อกันปลวกแมลงแทะ ถูกนำมาใช้รองรางรถไฟตั้งแต่ในอดีตมาจนถึงปัจจุบัน หมอนไม้มีข้อดีคือมีความแข็งแรงพอที่จะถ่ายน้ำหนักขบวนรถลงสู่หินรองราง ตลอดจนมีความอ่อนตัวต่อแรงกระแทก นอกจากนี้ ความที่ไม้เป็นฉนวนไฟฟ้า ก็ทำให้สามารถวางวงจรไฟฟ้าสำหรับติดตามขบวนรถ เมื่อขบวนรถผ่านจะทำให้วงจรต่อครบ แสดงผลออกทางผังบรรยายทาง วงจรชนิดนี้เรียกว่าวงจรไฟตอน
อย่างไรก็ตาม ข้อเสียที่สำคัญของหมอนไม้คือผุง่าย และเมื่อใช้ไปนาน ๆ จานรองรางจะกินลึกเข้าไปในเนื้อไม้ ทำให้ระดับสันรางทรุดตัวลง ต้องเปลี่ยนใหม่ นอกจากนี้ ตะปูยึดรางเมื่อได้รับแรงโยกคลอนของขบวนรถที่วิ่งผ่านมาก ๆ เข้า ก็ทำให้ตะปูหลุด ต้องย้ายไปตอกตำแหน่งใหม่หรือแม้แต่เปลี่ยนหมอน ดังนั้น ในปัจจุบัน จึงมีการใช้หมอนคอนกรีตเพิ่มมากขึ้น ซึ่งนอกจากจะทนทานกว่าแล้ว ก็ยังรองรับความเร็วขบวนรถที่เพิ่มมากขึ้นอีกด้วย
ด้วยปัญหาที่มีในหมอนไม้แบบเดิมที่มีมาก และการสงวนพื้นที่ป่าไม้ จึงทำให้มีการพัฒนาหมอนรองรางที่ทำด้วยคอนกรีตอัดแรง ใส่โครงเหล็กไว้ภายใน ซึ่งมีราคาถูกกว่าไม้ และรองรับภาระต่อเพลาได้มากขึ้น ยิ่งไปกว่านั้นการใช้หมอนคอนกรีตอัดแรงกับรางเชื่อมยาวก็ยังสามารถทำให้ความเร็วขบวนรถมีมาก และลดเสียงรบกวนจากการเด้งของรางได้อีกด้วย อย่างไรก็ตาม หมอนคอนกรีตต้องติดตั้งกับหินรองทางที่โรยอย่างหนา และคันทางที่อัดแน่นอย่างดีจึงจะเกิดประสิทธิภาพในการใช้งานสูงสุด
ความคิดเรื่องหมอนคอนกรีตอัดแรงมีมาตั้งแต่ พ.ศ.2420 โดยได้มีการคิดค้นหมอนรองรางที่ทำจากคอนกรีตขึ้น กระนั้นก็ยังไม่เป็นที่แพร่หลายนัก จวบจนสงครามโลกครั้งที่สอง ซึ่งไม้หาได้ยากขึ้น ทำให้เกิดการพัฒนาหมอนคอนกรีตในยุโรป ยิ่งเพิ่มน้ำหนักของรางและเชื่อมยาวรางให้ติดกันมากขึ้นเท่าใด การผลิตหมอนก็ต้องทำให้มีคุณภาพดีมากขึ้นเท่านั้น ในปัจจุบัน หมอนคอนกรีตมีการใช้แพร่หลายกันในหลายประเทศรวมถึงไทย
ในบางกรณี เช่นบนสะพานเหล็ก การรองรับรางรถไฟด้วยหมอนคอนกรีต อาจทำให้หมอนคอนกรีตต้องแตกเสียหายจากแรงสะเทือน จึงต้องใช้หมอนที่ทำจากไม้หรือเหล็กขึ้นเพื่อตัดปัญหาดังกล่าว
ในทางรถไฟสายแยกในประเทศอังกฤษ หมอนรองรางนิยมทำจากเหล็กกล้าเนื่องจากใช้ปริมาณหินรองรางที่น้อยกว่าการใช้หมอนคอนกรีตถึง 60% (น้อยกว่าหมอนไม้ 45%) ตลอดจนสามารถหลอมกลับมาใช้ใหม่ได้
ออสติน มาโฮน
ออสติน คาร์เตอร์ มาโฮน () หรือที่รู้จักในชื่อของ ออสติน มาโฮน เกิดวันที่ 4 เมษายน ค.ศ. 1996 เวลา 10.14 นาที เป็นนักร้อง-นักแต่งเพลงป็อป ชาวอเมริกัน เขาได้เซ็นสัญญากับค่ายเพลง Young Money Entertainment, Cash Money Records และ Republic Records.
ออสติน มาโฮน เกิดที่เมือง แซนแอนโทนีโอ, รัฐเทกซัส, สหรัฐอเมริกา วันที่ 4 เมษายน ค.ศ. 1996 พ่อของเขาได้เสียชีวิตลง เมื่อเขาอายุได้เพียง 1 ขวบ 4 เดือนเท่านั้น ออสตินเลยได้รับการเลี้ยงดูจาก "มิเชลล์ มาโฮน" () แม่เพียงคนเดียวของเขา และต่อมาเขาได้เข้าเรียนที่ โรงเรียนมัธยมเลดี้เบิร์ดจอห์นสัน () ออสตินกับเพื่อนของเขา Alex Constancio เริ่มโพสต์วิดีโอลงยูทูปครั้งแรกในเดือนมิถุนายน ค.ศ. 2010 และต่อมาได้โพสต์มิวสิควิดีโอในเดือนมกราคม ค.ศ. 2011 และเขาก็ได้สร้างโซเชียลเน็ตเวิร์กเพื่ออัปเดตข่าวสาร ในเดือนตุลาคม ปีเดียวกันนั้นเอง ออสตินได้โพสต์วิดีโอที่เขาโคฟเวอร์เพลง Mistltoe ของ จัสติน บีเบอร์ ผู้คนมากมายได้เข้ามาดูโคฟเวอร์ของเขา ทำให้เขาเป็นที่รู้จักมากขึ้น และได้รับฉายาว่าเป็น Second Coming Of Justin Bieber
เดือนกันยายน ค.ศ. 2011 ชื่อของออสตินได้ปรากฏใน Billboard Social 50 chart ในลำดับที่ 38 นับว่าออสตินเป็นบุคคลที่มีอายุที่น้อยสุดที่มีชื่อปรากฏในชาร์ตนี้ และได้อันดับที่ 28 ในวันที่ 2 ธันวาคม ในเดือนพฤษภาคม ค.ศ. 2012 ออสตินมีผู้ติดตามในทวิตเตอร์กว่า 780,000 คน และผู้ติดตามในยูทูปกว่า 350,000 คน
ซิงเกิลแรกของเขาที่มีชื่อว่า '11:11' ขึ้นสู่ลำดับที่ 19 Billboard Heatseekers Songs chart และในวันที่ 5 มกราคม 2012 ออสตินได้ปล่อยซิงเกิลที่ 2 'say somethin' ซึ่งได้ขึ้นสู่ลำดับที่ 34 ของ Billboard Pop Songs chart วันที่ 21 มิถุนายน 2012 ออสตินได้ไปให้สัมภาษณ์กับ Elvis Duran ในรายการ Morning Show เป็นครั้งแรก และเขาก็ได้พบกับ จัสติน บีเบอร์ ที่อยู่ที่นั่นพอดี
วันที่ 28 สิงหาคม 2012 ออสตินได้เซ็นสัญญากับค่ายเพลงดัง Chase/Universal Republic Records ในปี 2013 ออสตินก็ได้เป็น 1 ในศิลปินที่ได้ทัวร์ MTV's Artists To Watch และออสตินก็ยังได้รับเลือกให้เป็นศิลปินที่เล่นเปิดคอนเสิร์ตให้กับ เทย์เลอร์ สวิฟต์ ใน Red Tour คอนเสิร์ตอีกด้วย
= ผลงานเพลง =
ปี 2012
ปี 2013
ปี 2014
ปี 2015
เพลงประกอบภาพยนตร์
= ผลงานการแสดง =
= รางวัล =
= คอนเสิร์ต =
อินะ
อินะ () เป็นเมืองในจังหวัดนางาโนะ ประเทศญี่ปุ่น ในวันที่ 31 มีนาคม ค.ศ. 2006 ตำบลทากาโตและหมู่บ้านฮาเซะได้ยุบเข้าเป็นส่วนหนึ่งของเมืองอินะ
สมาชิกสภาผู้แทนราษฎรจังหวัดลำปาง
จังหวัดลำปาง มีเขตเลือกตั้งสมาชิกสภาผู้แทนราษฎร 4 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 4 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดลำปางมีสมาชิกสภาผู้แทนราษฎรคนแรก คือ เจ้าสร้อย ณ ลำปาง
คู่คนลุยเลอะ
คู่คนลุยเลอะ
คู่คนลุยเลอะ("湘南純愛組"!) ภาคปฐมบทหรือภาคต้นของ "GTO"("The Great Teacher Onizuka คุณครูพันธุ์หายาก") ชื่อภาษาญี่ปุ่น อ่านว่า "Shonan Junai Gumi"(หรือบางแห่งใช้ชื่อว่า "Young GTO")เขียนและวาดภาพโดย อาจารย์ "โทรุ ฟูจิซาวะ"(Toru Fujisawa)ถูกตีพิมพ์ ครั้งแรกเป็นภาษา"ญี่ปุ่น" โดยบริษัท "โคดันฉะ" เมือง"โตเกียว" ประเทศญี่ปุ่น เมื่อปีพ.ศ.2534 ตีพิมพ์เป็นภาษาไทยโดย "บริษัทวิบูลย์กิจ พับลิชชิ่ง กรุ๊ป" มีความยาวทั้งสิ้น 31 เล่มจบ ความยาวประมาณ 6000 หน้ากระดาษ (บางแห่งให้ 32 เล่มจบ โดยรวมเอา "The Bad Company"เข้าไปด้วย)
ชะนีธรรมดา (สกุล)
สกุลชะนีธรรมดา เป็นสกุลของสัตว์เลี้ยงลูกด้วยนมในอันดับวานร จำพวกลิงไม่มีหางสกุลหนึ่ง ใช้ชื่อสกุลว่า "Hylobates" (/ไฮ-โล-บา-เตส/) ในวงศ์ชะนี (Hylobatidae)
ชะนีในสกุลนี้มีจำนวน 44 โครโมโซม บริเวณรอบ ๆ ใบหน้าจะมีขนสีขาวขึ้นเป็นวงกลมเหมือนวงแหวน ชะนีในสกุลนี้กระจายพันธุ์ตั้งแต่ภาคกลางและภาคใต้ของจีน จนถึงหลายประเทศในภูมิภาคเอเชียอาคเนย์ รวมถึงเกาะต่าง ๆ ในทะเล เดิมเคยถูกจัดให้เป็นเพียงสกุลเดียวในวงศ์นี้ ก่อนที่แยกออกไปเป็นสกุลต่าง ๆ ตามการศึกษาที่มีเพิ่มมากขึ้น (ข้อมูลบางแหล่งจัดให้มีเพียงสกุลเดียว)
ชะนีมงกุฎ
ชะนีมงกุฎ หรือ ชะนีเอี๊ยมดำ () เป็นชะนีชนิดหนึ่ง มีชื่อวิทยาศาสตร์ว่า "Hylobates pileatus"
เดิมเคยถูกจัดเป็นชนิดย่อยของชะนีมือขาว ("H. lar") แต่มีพฤติกรรมและลักษณะบางอย่างต่างออกไป รวมถึงเสียงร้องด้วย โดยสีขนจะแตกต่างออกไปตามเพศและช่วงอายุ ตัวผู้ในช่วงวัยรุ่นจะมีสีขนเหลือง เมื่ออายุ 3-4 ปี จะเปลี่ยนเป็นสีดำทั่วตัวยกเว้นคิ้ว ถุงอัณฑะ หลังมือ หลังเท้า และวงรอบใบหน้า ส่วนตัวเมียมีสีขาวนวลเหมือนเดิม แต่ที่หน้าอกและบนหัวมีสีดำ แลดูคล้ายใส่เอี๊ยม หรือผ้ากันเปื้อน อันเป็นที่มาของชื่อสามัญ
พบอาศัยอยู่ในแถบประเทศลาวและกัมพูชา ทางด้านทิศตะวันตกของแม่น้ำโขง สำหรับในประเทศไทยพบทางภาคตะวันออก เช่น จังหวัดสุรินทร์, บุรีรัมย์, ปราจีนบุรี, จันทบุรี, ตราด และในอุทยานแห่งชาติเขาใหญ่
มักอาศัยอยู่ในป่าดิบที่มียอดไม้สูงและรกชัฏ อาหารหลัก คือ ผลไม้, ใบไม้, แมลงและสัตว์เลื้อยคลาน ดื่มน้ำโดยใช้วิธีการเลียตามขนตัวเองและหาตามโพรงไม้ ออกลูกครั้งละ 1 ตัว เมื่อลูกชะนีอายุได้ 1 ปี จะเริ่มออกจากอกแม่ห้อยโหนไปมาด้วยตัวเอง ซึ่งต่างจากชะนีมือขาวที่จะเกาะอยู่กับอกแม่จนอายุได้ 2 ปี และเมื่อลูกอายุได้ 2-3 ปี แม่ชะนีมงกุฎจะเริ่มผสมพันธุ์อีกครั้ง ลูกชะนีโดยเฉพาะตัวผู้จะถูกขับไล่ออกจากฝูงเร็วกว่าตัวเมีย และจะอยู่ตามลำพังจนกระทั่งหาคู่ผสมพันธุ์ได้
ชะนีมงกุฎในอุทยานแห่งชาติเขาใหญ่ มีการผสมข้ามพันธุ์กับชะนีมือขาว จนเกิดเป็นชะนีลูกผสมซึ่งมีลักษณะรูปร่างที่แตกต่างออกไป รวมถึงเสียงร้องด้วย อันเนื่องจากอุทยานแห่งชาติเขาใหญ่นับเป็นสถานที่แห่งเดียวในโลก ที่มีชะนีทั้ง 2 ชนิดนี้อาศัยอยู่ในพื้นที่เดียวกัน
ชะนีแก้มขาว (สกุล)
ชะนีแก้มขาว () เป็นสกุลของสัตว์เลี้ยงลูกด้วยนมในอันดับวานรสกุลหนึ่ง ใช้ชื่อสกุลว่า "Nomascus" (/โน-มาส-คัส/) จัดเป็นลิงไม่มีหาง ในวงศ์ชะนี (Hylobatidae)
เดิมสกุลนี้เคยถูกให้เป็นสกุลย่อยของสกุล "Hylobates" (ซึ่งบางข้อมูลจัดให้เป็นสกุลเดียวกัน) ต่อมามีการศึกษาเพิ่มเติมพบว่าชะนีสกุลนี้มีจำนวนโครโมโซม 52 ส่วนมากชะนีกลุ่มนี้จะมีขนสีดำและมีกระจุกขนสีดำที่กลางกระหม่อม แต่บางส่วนก็มีสีที่อ่อนลงไป พบกระจายพันธุ์ตั้งแต่ภาคใต้ของจีน (มณฑลยูนาน และเกาะไหหลำ) จนถึงภาคเหนือและกลางของเวียดนาม และภาคเหนือของลาว
ฌ็อง-บาติสต์ เดอ ลา ซาล
นักบุญฌ็อง-บาติสต์ เดอ ลา ซาล (; 30 เมษายน ค.ศ. 1651 – 7 เมษายน ค.ศ. 1719) เป็นบาทหลวงโรมันคาทอลิกชาวฝรั่งเศส ผู้ก่อตั้งคณะภราดาลาซาล ซึ่งเป็นคณะนักบวชคาทอลิกที่มีบทบาทสำคัญในด้านการจัดการศึกษาแก่เยาวชน ท่านได้รับการประกาศเป็นนักบุญเมื่อวันที่ 24 พฤษภาคม ค.ศ. 1900 และได้รับยกย่องว่าเป็นนักบุญองค์อุปถัมภ์ครูอาจารย์
เดอ ลา ซาล เกิดในตระกูลขุนนาง ที่เมืองแร็งส์ แคว้นช็องปาญาร์แดน ประเทศฝรั่งเศส เมื่อวันที่ 30 เมษายน ค.ศ. 1651 เป็นบุตรคนโตสุดในบรรดาพี่น้องทั้งหมดสิบคน ได้รับศีลโกนเมื่ออายุ 11 ปี และได้เป็นแคนันประจำอาสนวิหารแม่พระแห่งแร็งส์เมื่อายุได้ 15 ปี ศึกษาจนจบปริญญาเอกสาขาวิชาเทววิทยา แล้วรับศีลอนุกรมขั้นบาทหลวงเมื่อวันที่ 9 เมษายน ค.ศ. 1678 ขณะมีอายุได้ 26 ปี
เดอ ลา ซาล ได้อุทิศตนทำงานด้านการศึกษาอย่างจริงจังเพื่อช่วยเหลือเด็กยากจนในประเทศฝรั่งเศสสมัยนั้นให้มีการศึกษา จึงรวมกลุ่มชายที่มีความกระตือรือร้นจะทำงานด้านการศึกษาตั้งเป็นคณะภราดาลาซาลซึ่งเป็นคณะนักบวชที่เน้นงานสอนเด็กเหล่านั้นโดยเฉพาะ สมาชิกของคณะมีเฉพาะภราดา นับเป็นคณะนักบวชฆราวาสคณะแรกที่เน้นงานสอน และยังเป็นต้นแบบให้คณะนักบวชอื่น ๆ ที่เน้นการสอนที่เกิดขึ้นภายหลังด้วย ท่านยังริเริ่มให้ใช้ภาษาท้องถิ่นในการเรียนการสอนแทนการใช้ภาษาละตินที่ทำมาแต่เดิม เป็นผู้บุกเบิกการอบรมวิชาชีพครู ได้ก่อตั้งวิทยาลัยครูที่เมืองแร็งส์ ปารีส และแซ็ง-เดอนี และตั้งโรงเรียนขึ้นอีกหลายแห่งในฝรั่งเศส สอนในระดับชั้นประถมศึกษา มัธยมศึกษา อาชีวศึกษา
ฌ็อง-บาติสต์ เดอ ลา ซาล ถึงแก่มรณกรรมที่แซ็ง-ยง เมืองรูอ็อง ประเทศฝรั่งเศส ในวันที่ 7 เมษายน ค.ศ. 1719 (ซึ่งเป็นวันศุกร์ประเสริฐประจำปีนั้น) ขณะมีอายุย่าง 68 ปี เรลิกของท่านถูกเก็บรักษาไว้ที่ศูนย์กลางคณะภราดาลาซาล กรุงโรม ประเทศอิตาลี
บาทหลวงฌ็อง-บาติสต์ เดอ ลา ซาล ได้รับการประกาศเป็นบุญราศีเมื่อวันที่ 19 กุมภาพันธ์ ค.ศ. 1888 ต่อมาได้รับการประกาศเป็นนักบุญเมื่อวันที่ 24 พฤษภาคม ค.ศ. 1900 โดยสมเด็จพระสันตะปาปาลีโอที่ 13 นอกจากนี้สมเด็จพระสันตะปาปาปิอุสที่ 12 ยังยกย่องให้ท่านเป็นนักบุญองค์อุปถัมภ์ครูอาจารย์ตั้งแต่ปี ค.ศ. 1950
ตัวกรองคาลมาน
ตัวกรองคาลมาน () เป็นที่รู้จักกันว่าคือการประมาณค่าของสมการกำลังสองเชิงเส้น ( หรือ LQE ) เป็นขั้นตอนวิธีแบบเวียนบังเกิดในการประมาณตัวแปรสถานะของระบบพลวัต โดยการประมาณตัวแปรสถานะของระบบพลวัตนี้อาจจะประยุกต์ใช้ในกรณีที่ต้องการประมาณตัวแปรสถานะที่ถูกสัญญาณรบกวนหรือเกิดจากข้อจำกัดในการตรวจวัดตัวแปรสถานะนั้นๆ หรือในบางกรณีก็ใช้ร่วมกับข้อมูลของตัวแปรสถานะที่ได้รับมาจากเซ็นเซอร์ซึ่งทำให้ข้อมูลของตัวแปรสถานะมีความแม่นยำมากขึ้นกว่าการเลือกใช้ข้อมูลจากเซ็นเซอร์เพียงอย่างเดียว
ตัวกรองคาลมานถูกนำเสนอครั้งแรกโดย รูดอล์ฟ อีมิว คาลมาน ในปี ค.ศ. 1960 ซึ่งแนวความคิดของคาลมานเกี่ยวกับตัวกรองคาลมานนี้ถูกตั้งข้อสงสัยเป็นอย่างมากในช่วงเริ่มต้นแต่อย่างไรก็ดี คาลมานประสบความสำเร้จในการนำแนวผลงานชิ้นนี้ของเขาให้ได้รับการยอมรับจากการได้พบกับ สแตนลี่ เอฟ. ชมิคท์ (Stanley F. Schmidt) แห่งศูนย์วิจัยแอมส์ ของนาซ่า ในช่วงทศวรรษที่ 1960 จนในที่สุดตัวกรองคาลมานได้ถูกนำไปใช้ในการควบคุมและกรองสัญญาณของยานอวกาศในโครงการอะพอลโล และหลังจากนั้นก็ถูกนำไปใช้อย่างแพร่หลายเรื่อยมา
วีวาเชลาฟ มาลาเฟียฟ
วีวาเชลาฟ อเล็คซานโดรวิช มาลาเฟียฟ (; เกิดเมื่อวันที่ 4 มีนาคม ค.ศ. 1979 เป็นนักฟุตบอลชาวรัสเซีย ปัจจุบันเล่นให้กับ สโมสรฟุตบอลเซนิตเซนต์ปีเตอร์สเบิร์ก ใน รัสเซีย พรีเมียร์ลีก ตำแหน่ง ผู้รักษาประตู และเขาเคนเล่นใน ฟุตบอลทีมชาติรัสเซีย ตั้งแต่ปี ค.ศ. 2003
ควีนวิกทอเรียบิลดิง
ควีนวิกทอเรียบิลดิง () เป็นอาคารที่สร้างในปลายคริสต์ศตวรรษที่ 19 ออกแบบโดยจอร์จ มักเร ในเขตศูนย์กลางธุรกิจของเมืองซิดนีย์ ประเทศออสเตรเลีย โดยเป็นอาคารสถาปัตยกรรมฟื้นฟูโรมาเนสก์ ที่ถูกสร้างขึ้นระหว่าง ค.ศ. 1893-1898 มีความกว้างของตัวอาคาร 30 เมตร และความยาว 190 เมตร ตัวอาคารมีถนนล้อมรอบทั้ง 4 ด้าน คือ , , York Street และ Druitt Street อาคารหลังนี้ได้รับการออกแบบให้เป็นศูนย์การค้าในช่วงแรก และต่อมาถูกใช้งานอย่างหลากหลายจนกระทั่งได้รับการบูรณะให้มีการใช้งานดังเดิมในช่วงปลายคริสต์ศตวรรษที่ 20
บริเวณทิศใต้ของควีนวิกทอเรียบิลดิง คือ ลานครบรอบสองร้อยปี (Bicentennial Plaza) ด้านหน้าศาลาว่าการนครซิดนีย์ ตรงข้าม Druitt Street จะพบพระบรมราชินยานุสาวรีย์ของสมเด็จพระราชินีนาถวิกตอเรียที่สร้างเป็นฐานหินสี่เหลี่ยมสีเทาสว่าง โดยเป็นงานแกะสลักของประติมากรจอห์น ฮิวส์ พระบรมราชินยานุสาวรีย์แห่งนี้เคยตั้งอยู่ด้านนอกสภานิติบัญญัติของประเทศไอร์แลนด์ ต่อมารัฐบาลไอร์แลนด์ได้มอบพระบรมราชินยานุสาวรีย์แห่งนี้สู่ประชาชนชาวซิดนีย์ และทางการได้นำมาวางบนที่ตั้งปัจจุบันใน ค.ศ. 1987
โมบาระ
โมบาระ () เป็นเมืองในจังหวัดชิบะ ประเทศญี่ปุ่น มีขนาดพื้นที่ทั้งสิ้น 100.01 ตารางกิโลเมตร ในปี ค.ศ. 2012 มีจำนวนประชากร 91,439 คน
โมบาระตั้งอยู่ด้านในแผ่นดินของคาบสมุทรโบโซ มีความสูงของพื้นทางทิศตะวันตกและจะลาดไปทางทิศตะวันออก ได้รับอิทธิพลจากกระแสน้ำคูโรชิโอะ ในมหาสมุทรแปซิฟิก ทำให้มีสภาพอากาศแบบมหาสมุทร อากาศร้อนชื้นในฤดูร้อน และอากาศเย็นในฤดูหนาว
สมาชิกสภาผู้แทนราษฎรจังหวัดสมุทรปราการ
จังหวัดสมุทรปราการ มีเขตเลือกตั้งสมาชิกสภาผู้แทนราษฎร 7 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 7 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดสมุทรปราการมีสมาชิกสภาผู้แทนราษฎรคนแรก คือ นายเขียน กาญจนพันธุ์
กริฟ ริส
กริฟฟิด มาริดิต โบเวน ริส ( ) เป็นนักดนตรีชาวเวลส์ ที่เป็นศิลปินเดี่ยว และเล่นดนตรีให้อีกหลากวงรวมทั้งวง ซุเปอร์เฟอร์รีแอนิมัลส์ ที่ได้อยู่ในกระแสหลักในยุค 1990 นอกจากนี้เขายังเข้างมีวงอิเล็กหรอป็อปเซ่น นีออน นีออน พร้อมด้วย บูม บีบ กับอัลบั้มของพวกเขา "Stainless Style" ถูกเสนอชื่อเข้าชิง รางวัลเมอร์คิวรี (Mercury Prize) ในปี 2008 และเขาได้รับรางวัล เวลส์มิวสิกไพรซ์ (Welsh Music Prize) ในปี 2011 ในอัลบั้ม "Hotel Shampoo"
สกุลชิมแปนซี
สกุลชิมแปนซี () เป็นสกุลของสัตว์เลี้ยงลูกด้วยนมที่มีวิวัฒนาการสูง ใกล้เคียงกับมนุษย์มากที่สุด ในอันดับวานร เป็นลิงไม่มีหาง ใช้ชื่อสกุลว่า่ "Pan"
มีถิ่นที่อยู่ในแถบทวีปแอฟริกาตะวันออกและแอฟริกากลางระดับเส้นศูนย์สูตร ตัวผู้จะหนักราว 110 ปอนด์ มีส่วนสูงเฉลี่ย 5 ฟุต ส่วนตัวเมียหนักราว 88 ปอนด์และสูงเฉลี่ย 4 ฟุต สามารถปีนป่ายต้นไม้ได้เป็นอย่างดี แต่ชอบที่จะหากินและอาศัยอยู่้บนพื้นดินมากกว่า ขนตามลำตัวสั้นสีน้ำตาลดำหรือเทาเข้ม แต่ที่มือและเท้าไม่มีขน รวมทั้งบริเวณใบหน้าและใบหู
มีลักษณะเด่น คือ ไม่มีดั้งจมูก ขากรรไกรค่อนข้างยื่นออกมา มีฟันกรามที่พัฒนาใช้การได้ดี มีปริมาตรสมองราว 400 ลูกบาศก์เซนติเมตร มีโครโมโซมจำนวน 24 คู่ และมีดีเอ็นเอร่วมกับมนุษย์ถึงร้อยละ 99.4 เนื่องจากมีบรรพบุรุษร่วมกันมา แต่ได้แยกวิวัฒนาการออกจากกันเมื่อราว 5-6 ล้านปีก่อน
มีพฤติกรรมกินพืชเป็นอาหารหลัก โดยปกติเป็นสัตว์ที่รักสงบ แต่ก็มีบางครั้งที่ตัวผู้จะมีพฤติกรรมดุร้าย มักยกพวกเข้าโจมตีกัน และยังมีพฤติกรรมล่าลิงชนิดอื่น ได้แก่ ลิงโลกเก่ากินเป็นอาหารอีกด้วย เป็นสัตว์ที่อยู่รวมกันเป็นครอบครัว มีความสัมพันธ์เป็นเครือญาติกัน โดยมีตัวผู้เป็นจ่าฝูง ออกลูกครั้งละเพียง 1 ตัว อายุขัยโดยเฉลี่ย 40 ปี เป็นสัตว์ที่มีความเฉลียวฉลาด มีการแสดงออกทางอารมณ์คล้ายคลึงและใกล้เคียงกับมนุษย์มากที่สุด รวมทั้งกล้ามเนื้อและสรีระ ทั้งนี้เพราะระบบกล้ามเนื้อของมนุษย์และชิมแปนซีนั้นคล้ายกันมาก แต่ถึงอย่างนั้นเมื่อเปรียบเทียบกันต่อหน่วยน้ำหนักแล้ว ชิมแปนซีมีกล้ามเนื้อที่แข็งแรงกว่ามนุษย์ 2-3 เท่า โดยมีการศึกษาพบว่า ชิมแปนซีมีความทรงจำดีัเสียยิ่งกว่ามนุษย์ที่เป็นผู้ใหญ่เสียอีก และจดจำคำศัพท์ของมนุษย์ได้ถึง 125 คำ
แบ่งออกได้เป็น 2 ชนิด คือโดยนักวิทยาศาสตร์ที่ศึกษาด้านชิมแปนซี ที่มีชื่อเสียงและได้รับการยอมรับมากที่สุด คือ เจน กูดดอลล์ นักวานรวิทยาหญิงชาวอเมริกัน ที่เริ่มศึกษาตั้งแต่ปี ค.ศ. 1960 เริ่มต้นที่ประเทศอูกันดา
สมาชิกสภาผู้แทนราษฎรจังหวัดปทุมธานี
จังหวัดปทุมธานี มีเขตเลือกตั้งสมาชิกสภาผู้แทนราษฎร 6 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 6 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดปทุมธานีมีสมาชิกสภาผู้แทนราษฎรคนแรก คือ นายทองกระจาย รัชตะวรรณ
พัก ซองฮยอน
พัก ซองฮยอน (; ) เกิดวันที่ 1 มกราคม ค.ศ. 1983 ที่คุนซัน จังหวัดจ็อลลาเหนือ เป็นนักยิงธนูแชมป์โลกจากประเทศเกาหลีใต้ เธอเป็นผู้ครองสถิติโลกในระยะ 70 ม.ในรอบการแข่งยิงธนูที่ 72 ในโอลิมปิกฤดูร้อน 2004 ที่กรุงเอเธนส์ และได้รับรางวัลเหรียญทองร่วมกับทีมของเธอทั้งในโอลิมปิกฤดูร้อน 2004 และ 2008 ซึ่งเธอได้รับการบันทึกสถิติโลกในรอบ FITA ด้วยคะแนน 1,405 แต้ม
พักเป็นตัวแทนของทีมชาติเกาหลีในโอลิมปิกฤดูร้อน 2004 และอยู่ในอันดับที่ 1 ของประเภทบุคคลหญิง จากการยิงธนูรอบที่ 72 ด้วยคะแนน 682 แต้ม และได้รับการบันทึกให้เป็นสถิติโลก
ทั้งนี้ พักยังได้รับเหรียญทองในการแข่งขันประเภททีมหญิงด้วยเช่นกัน
ในโอลิมปิกฤดูร้อน 2008 ที่กรุงปักกิ่ง พักผ่านรอบจัดอันดับด้วยคะแนนรวมที่ 673 แต้ม โดยนำมือวางอันดับสองอย่างยุน อกฮี อยู่หกแต้ม ซึ่งเธอเข้าสู่รอบน็อคเอาท์โดยได้พบกับคาดีจา อับบูดา ในคู่แรก ที่ซึ่งเธอเป็นฝ่ายชนะนักยิงธนูจากประเทศโมร็อกโกด้วยคะแนน 112-80 ส่วนในรอบที่สอง เธอเป็นฝ่ายชนะคู่แข่งที่แข็งแกร่งอย่างอันยา ฮิทซ์เลอร์ ด้วยคะแนน 112-107 และเธอยังเป็นฝ่ายชนะเอลปิดา โรแมนซี ที่คะแนน 115-103 ด้วยสถิติโอลิมปิกใหม่ในรอบที่สามก่อนที่จะเข้าสู่รอบควอเตอร์ไฟนอล ที่ซึ่งเธอไม่มีปัญหาในการเอาชนะนะมิ ฮะยะคะวะ ด้วยคะแนน 112-103 ในรอบเซมิไฟนอลเธอได้พบกับนักยิงธนูที่แข็งแกร่งอย่างควอน อึนซิล ซึ่งเธอเป็นฝ่ายชนะด้วยคะแนน 109-106 ส่วนในรอบไฟนอลซึ่งเป็นการชิงชัยเหรียญทอง เธอได้พบกับคู่แข่งอย่างจาง จวนจวน ซึ่งทำคะแนนได้ 7 แต้มในการยิงครั้งที่สอง ในขณะที่พักทำคะแนนได้ไม่ต่ำกว่า 8 แต้ม แต่เมื่อสิ้นสุดการแข่งขัน จางเป็นฝ่ายคว้าเหรียญทองจากผลการแข่ง 110-109
พักยังได้แข่งขันประเภททีมร่วมกับยุน อกฮี และจู ฮยอนจอง โดยสามารถทำคะแนนสูงสุดในรอบจัดอันดับที่คะแนนรวม 667 แต้มจากยุน และ 664 แต้มจากจู ส่งผลให้ทีมเกาหลีใต้อยู่ในอันดับหนึ่งเมื่อสิ้นสุดการแข่งรอบจัดอันดับ ซึ่งพวกเธอได้เข้าไปรอการแข่งขันรอบควอเตอร์ไฟนอลในเวลาต่อมา ที่ซึ่งพวกเธอมีชัยเหนือทีมอิตาลีด้วยคะแนน 231-217 และยังเป็นการทำสถิติโลกใหม่ ในรอบเซมิไฟนอลพวกเธอพบกับทีมฝรั่งเศสโดยทำได้ 213 แต้ม ในขณะที่ฝรั่งเศสทำได้ 184 แต้ม และยังคงรักษารูปแบบการเล่นจนถึงรอบไฟนอล ซึ่งได้พบกับคู่แข่งอย่างจีนที่สามารถทำคะแนนไว้ที่ 215 แต้ม แต่แล้วเกาหลีใต้ก็เป็นฝ่ายรับรางวัลเหรียญทองด้วยคะแนน 224 คะแนน
ในเดือนธันวาคม ค.ศ. 2008 เธอได้แต่งงานกับพัก คยองโม ซึ่งเป็นนักยิงธนูเจ้าของเหรียญโอลิมปิกหลังจากคบหากันราว 1 ปี